stanford-oval/wikipedia huggingface dataset:
לורנה וינג
ביוגרפיה

לורנה וינג נולדה בג'ילינגהאם קנט תחת השם "לורנה גלדיס טולצ'רד" כבתם של ברנרד טולצ'רד וגלדיס טולצ'רד.
היא למדה בבית הספר לבנות צ'ת'ם ובשנת 1949 התחילה לימודי רפואה בבית החולים של הקולג' האוניברסיטאי של לונדון.
אחרי שסיימה התמחות בפסיכיאטריה עבדה בבית החולים מודסלי בלונדון, המהווה כיום חלק מקינגס קולג' של לונדון.
לאחר שנולדה לה בת אוטיסטית, החלה וינג לחקור הפרעות התפתחותיות, במיוחד את מצבי הקשת האוטיסטית.
היא הצטרפה להורים נוספים של ילדים אוטיסטים בהקמת האגודה האוטיסטית הלאומית בממלכה המאוחדת, בשנת 1962. היא עבדה במשרה חלקית כיועצת פסיכיאטרית, במרכז להפרעות תקשורת וחברה בבית אליוט. היא התגוררה במחוז סאסקס שבאנגליה.
וינג פרסמה הרבה ספרים ומאמרים אקדמיים, ביניהם "תסמונת אספרגר: תיאור קליני", מאמר אקדמי משנת 1981 שפרסם את עבודתו של הנס אספרגר והציג לראשונה את המונח תסמונת אספרגר. אף על פי שמאמר זה היווה פריצת דרך והשפעתו הייתה רבה, וינג עצמה הזהירה בו ש- "חייבים לציין שלאנשים המתוארים במסמך זה היו בעיות הסתגלות או בעיות פסיכיאטריות מספיק קשות כדי שיצריכו הפנייה למרפאה פסיכיאטרית... וסביר שהקבוצה המתוארת כאן נוטה לכיוון בעלי המגבלות החמורות יותר".
ביוגרפיה > חיים אישיים

וינג הכירה את בעלה, ג'ון וינג (2010-1923) בעת לימודיהם בחדר הנתיחות בפקולטה לרפואה. הם התחתנו בשנת 1951. בתם סוזי (2005-1956) אובחנה עם אוטיזם.
לורנה וינג נפטרה בקנט בגיל 85, בשנת 2014.
פרסומים אקדמיים (באנגלית)

וינג, ל. וגולד, ג'. (1979), "קשיי תקשורת חברתית חמורים והפרעות נלוות אצל ילדים: אפידמיולוגיה וסיווג", כתב העת לאוטיזם והפרעות התפתחותיות, גיליון 9, עמודים 11-29.
וינג, ל. (1980), "אוטיזם של הילדות ומעמד חברתי: שאלה של בחירה?", כתב העת הבריטי לפסיכיאטריה, גיליון 137, עמודים 410-417.
וינג, ל. (1981), "תסמונת אספרגר: תיאור קליני", רפואה פסיכולוגית, גיליון 11, עמודים 115-130.
בורגוין, א. ווינג, ל. (1983), "שלישיות זהות עם תסמונת אספרגר", כתב העת הבריטי לפסיכיאטריה, גיליון 143, עמודים 261-265.
וינג, ל. ואטווד, א. (1987), "תסמונות של אוטיזם והתפתחות לא טיפוסית", מתוך כהן, ד. ודונלן, א. (עורכים), מדריך לאוטיזם והפרעות נרחבות, ניו יורק, ג'ון וילי ובניו.
וינג, ל. (1991), "הקשר שבין תסמונת אספרגר לאוטיזם של קנר", מתוך פרית, א. (עורכת), אוטיזם ותסמונת אספרגר, קיימברידג', הוצאת אוניברסיטת קיימברידג'.
וינג, ל. (1992), "התבטאותן של בעיות חברתיות אצל אנשים אוטיסטים בתפקוד גבוה", מתוך שופלר, א. ומסיבוב, ג. (עורכים), אנשים בתפקוד גבוה עם אוטיזם, ניו יורק, הוצאת פלנום.
ספרים (באנגלית)

1964, ילדים אוטיסטים
1966, מידות פיזיולוגיות, תרופות הרגעה וחרדה מורבידית, עם מ.ה. לדר
1969, ילדים לבדם: ילדים אוטיסטים ומשפחותיהם
1969, ללמד ילדים אוטיסטים: קווים מנחים למורים
1971, ילדים אוטיסטים: מדריך להורים
1975, אוטיזם של הילדות המוקדמת: הבטים קליניים, חינוכיים וחברתיים (עורכת)
1975, מהי התניה אופרנטית?
1988, הבטים של האוטיזם: מחקר ביולוגי (עורכת)
1989, סגירת בית חולים ושיכון מחדש של החולים: המקרה של בית החולים למוגבלי נפש דרנת פארק
1995, הפרעות הקשת האוטיסטית: כלי עזר לאבחון
1996, הקשת האוטיסטית: מדריך להורים ואנשי מקצוע
2002, לחייך לצלליות: מסעה של אם המגדלת ילדה אוטיסטית (עם ג'וני וייטס והלן סוינבורן)
לואיז ריינר

| --- | --- |
לואיז ריינר ב-1937. צלם: קרל ואן וכטן
לואיז ריינר ב-1937. צלם: קרל ואן וכטן
 לידה:  12 בינואר 1910 דיסלדורף, גרמניה
 פטירה:  30 בדצמבר 2014  (בגיל 104) לונדון, הממלכה המאוחדת 
 מדינה:  גרמניה, ארצות הברית 
 תקופת הפעילות:  1928–1997 (כ־69 שנים) 
 בן או בת זוג:  קליפורד אודץ (1937–1940)  Robert Knittel (1945–1989) 
 פרסים והוקרה:  שני פרסי אוסקר
 פרופיל ב-IMDb
 
לואיז ריינר (בגרמנית: Luise Rainer‏; 12 בינואר 1910 – 30 בדצמבר 2014) הייתה שחקנית יהודייה-גרמנייה שזכתה פעמיים ברציפות בפרס אוסקר לשחקנית הטובה ביותר.
ריינר נולדה בדיסלדורף שבגרמניה. היא האדם הראשון אי פעם שזכה בפרס האוסקר פעמיים ברציפות. הפרס הראשון שקיבלה היה עבור תפקידה בסרט המוזיקלי "זיגפלד הגדול" (1936), והשני היה עבור תפקידה כאיכרה סינית בסרט "האדמה הטובה" (1937).
שנה לאחר מכן פרשה מהקריירה ההוליוודית שלה, לאחר 3 שנים בלבד בתחום.
בשארית חייה התגוררה בעיר לונדון ונפטרה מדלקת ריאות בגיל 104.
לין איפו

| --- | --- |

 לידה:  15 באוקטובר 1952 (בן 71) Yilan County, טאיוואן 
 ענף מדעי:  כלכלה פוליטית, כלכלה, economics and politics 
 מקום לימודים:  אוניברסיטת פקין  National Chengchi University  National Yilan Senior High School  האוניברסיטה הלאומית של טאיוואן  אוניברסיטת שיקגו  האקדמיה הצבאית של הרפובליקה הסינית 
 מנחה לדוקטורט:  ד. גייל ג'ונסון, תיאודור שולץ, שרווין רוזן 
 מוסדות:  אוניברסיטת פקין 
 פרסים והוקרה:  חלוץ הרפורמה (18 בדצמבר 2018) 
 בן או בת זוג:  Chen Yunying (1975–?) 
 
זהו שם סיני; שם המשפחה הוא .
ג'סטין לין איפו (באנגלית: Justin Yifu Lin; בסינית:  林毅夫; נולד ב-15 באוקטובר 1952 בטאיוואן) הוא אחד מהכלכלנים הבולטים בסין ואחד מהתומכים הפעילים ביותר בעד רפורמות בסין.
ביוגרפיה

לין נולד בטאייוון. ב-1971 התחיל ללמוד חקלאות באוניברסיטה המקומית. כעבור זמן קצר עבר לאקדמיה צבאית אותה סיים ב-1975. ב-1978 סיים לימודי תואר שני. ב-1979, בהיותו קצין בצבא, ערק לרפובליקה העממית של סין. הוא השאיר מאחור את אשתו וילד בן שלוש, והם הצטרפו אליו כעבור מספר שנים.
ב-1982 סיים לין לימודי כלכלה באוניברסיטת בייג'ינג, וב-1986 קיבל תואר שלישי מאוניברסיטת שיקגו. כעבור שנה התחיל ללמד באוניברסיטת בייג'ינג, וב-1993 התמנה לפרופסור.
לין יסד וניהל את המרכז הסיני למחקר כלכלי (China Center for Economic Research). בשנים 2008–2012 כיהן בתפקיד הכלכלן הראשי וסגן נשיא בכיר של הבנק העולמי.
לין הוביל מספר רפורמות כלכליות חשובות ברפובליקה העממית של סין. ב-2015 זכה, יחד עם פאן גאנג, בפרס הסיני לחדשנות כלכלית ( Prize of China Economics Innovation).
לוביטו

לוביטו (בפורטוגזית: Lobito) היא עיר נמל במחוז בנגואלה שבמערב אנגולה. העיר שוכנת על חוף האוקיינוס האטלנטי מצפון לשפך נהר קטומבלה (Catumbela). העיר חייבת את קיומה למפרץ הנושא את אותו השם שנבחר למיקומו של קצה מסילת הברזל שמקשרת את חוף הים עם חבל קטנגה שברפובליקה הדמוקרטית של קונגו. לפי תחזית רשמית לשנת 2022 אוכלוסייתה מנתה 484,351 תושבים.
היסטוריה > התקופה הקולוניאלית

לוביטו נבנתה על שטח חולי במיקומו של אחד הנמלים הטבעיים הטובים ביותר באפריקה. העיר נוסדה בשנת 1843 על ידי השלטון הפורטוגלי בפקודת מריה השנייה מלכת פורטוגל והעבודות להקמת הנמל החלו ב-1903. התפתחותה הייתה איטית עד להשלמתה של מסילת הברזל בין אנגולה לבין קונגו הבלגית ב-1928. תחת השלטון הפורטוגזי היה נמל לוביטו אחד הנמלים הפעילים ביותר במושבה, שממנו עברו היצוא החקלאי של אנגולה והתוצרת של המכרות בדרום קונגו הבלגית ובזמביה. חשיבות רבה נודעה גם לענפי הדיג, התיירות והשירותים. הקרנבל של לוביטו היה אחד הידועים והפופולרים באנגולה הפורטוגלית.
היסטוריה > לאחר קבלת העצמאות

לאחר מהפכת הציפורנים בפורטוגל ב-25 באפריל 1974 קיבלה אנגולה עצמאות. הפעילות בנמל לוביטו הייתה מוגבלת עקב ההפרעות לתנועת הרכבות בזמן מלחמת האזרחים באנגולה בין השנים 1975-2002. עם חזרת השלום והיציבות בשנות האלפיים, החלה לוביטו בתהליך של בנייה מחדש ושל פיתוח.
תחבורה

נמל לוביטו ממוקם במפרץ לוביטו ומוגן על ידי רצועת חול באורך של 4.8 ק"מ. בנמל עוברים 2 מיליון טונות של מטען ו-370 ספינות בשנה ויחד עם ההתפתחות הכלכלית במחוז, מתקני הנמל נמצאים בתהליך של הרחבה. אין בלוביטו שדה תעופה והיא ממוקמת במרחק 13 ק"מ מנמל התעופה של קטומבלה (Catumbela) ו-33 ק"מ מנמל התעופה של בנגואלה (Benguela).
ערים תאומות

פורטוגל סינטרה, פורטוגל
הערות שוליים

↑  Angola: Administrative Division (Provinces and Municipalities) - Population Statistics, Charts and Map
↑  "City councils of Angola". Statoids. Retrieved April 7, 2009.
↑   הקרנבל של לוביטו, סרטון  באתר יוטיוב
| --- | --- |
בקרת זהויות :  NLI: 987007533285205171  LCCN: n93048651  NKC: ge984864  VIAF: 135523839   WorldCat (עם VIAF): 135523839
לרן (כדורגל)

מועדון הכדורגל לרן (באנגלית: Larne Football Club) הוא מועדון כדורגל מהעיר לרן שבצפון אירלנד, המשחק בליגת העל הצפון אירית.
היסטוריה

המועדון נוסד ב-1889, והחל את פעילותו בצורה מסודרת ב-1923. מאז נעה הקבוצה בין הליגות, ואף זכתה במספר תארים מקומיים. בתום עונת 2007/2008, לאחר שלא עמדה בקריטריונים להישארות בליגה הבכירה, נשרה הקבוצה לליגת המשנה ושבה לליגת העל רק לקראת עונת 2019/2020. בעונת 2022/2023 זכתה הקבוצה באליפות לראשונה בתולדותיה ולאחר ארבע עונות בלבד בליגה הבכירה, כשהיא מסיימת את העונה עם 83 נקודות ליגה, 6 נקודות יותר מלינפילד, שזכתה בארבע אליפויות רצופות קודם לכן.
בעונת 2021/2022 התמודדה הקבוצה לראשונה במפעל אירופי, עברה את באלה טאון ואורהוס גימנסטיקפוינין בשני הסיבובים הראשונים של הקונפרנס ליג והודחה בסיבוב השלישי על ידי פאסוס די פריירה. בעונת 2022/2023 בקונפרנס ליג הודחה כבר בסיבוב הראשון על ידי סנט ג'וזף מגיברלטר. לאחר שזכתה באליפות, התמודדה הקבוצה בעונת 2023/2024 בליגת האלופות, אך הודחה בסיבוב הראשון על ידי ה.י.ק. הלסינקי, נשרה לקונפרנס ליג והודחה על ידי בלקני.
תארים

אליפות צפון אירלנד (2): 2022/2023, 2023/24
הערות שוליים

↑  "NIFL Premiership Football Grounds In Northern Ireland". footballgroundmap.com. נבדק ב-26 במרץ 2023. {{cite web}}:  (עזרה)
↑  "Larne secure historic first Irish League title". BBC Sport. BBC. 14 באפריל 2023. {{cite news}}:  (עזרה)
↑  Gareth Fullerton, Larne's magical European run continues with win over AGF Aarhus, BelfastLive, ‏2021-07-22 (באנגלית)
↑  Gareth Fullerton, Larne complete Euro campaign with brilliant win over Pacos de Ferreira, BelfastLive, ‏2021-08-12 (באנגלית)
↑  Honours even as Gibson Cup arrives at Inver | Larne FC, larnefc.com, ‏2023-04-22 (באנגלית בריטית)
| קונפרנס ליג 2024/2025 |
| --- | --- | --- |
| דרג א' | אנגליה צ'לסי • דנמרק פ.צ. קופנהגן • בלגיה גנט • איטליה פיורנטינה • אוסטריה ל.א.ס.ק. לינץ • ספרד ריאל בטיס |  |
| דרג ב' | טורקיה איסטנבול בשאקשהיר • נורווגיה מולדה • פולין לגיה ורשה • גרמניה פ.צ. היידנהיים • שוודיה יורגודן • קפריסין אפואל ניקוסיה |  |
| דרג ג' | אוסטריה ראפיד וינה • קפריסין אומוניה ניקוסיה • פינלנד ה.י.ק. הלסינקי • פורטוגל ויטוריה דה גימארייש • קזחסטן אסטנה • סלובניה אולימפיה ליובליאנה |  |
| דרג ד' | בלגיה סרקל ברוז' • אירלנד שמרוק רוברס • ויילס דה ניו סיינטס • שווייץ לוגאנו • סקוטלנד הארט אוף מידלות'יאן • צ'כיה מלאדה בולסלאב |  |
| דרג ה' | מולדובה פטרוקוב חנצ'שט • שווייץ סנט גאלן • יוון פנאתינאיקוס • סרביה באצ'קה טופולה • בוסניה והרצגובינה בוראץ באניה לוקה • פולין יגילוניה ביאליסטוק |  |
| דרג ו' | סלובניה נ.ק צליה • צפון אירלנד לרן • בלארוס דינמו מינסק • קפריסין פאפוס • איסלנד ויקינגור רייקיאוויק • ארמניה נואה |  |
| --- | --- |
בקרת זהויות :  LCCN: nb2006026940  VIAF: 131606518   WorldCat (עם VIAF): 131606518
לורנציום

לוֹרֵנְצִיּוּם (Lawrencium) הוא יסוד מלאכותי שסמלו הכימי Lr, ומספרו האטומי 103. זהו היסוד ה-11 בסדרת היסודות הטרנס אורניים.

האיזוטופ היציב ביותר שלו הוא 262Lr, לו זמן מחצית חיים של כ-4 שעות. לורנציום מסונתז מקליפורניום, ואין לו שימושים ידועים.
תכונות

מראה החומר אינו ידוע, אולם סביר שהוא כסוף-לבן או אפור-מתכתי. אם ייוצרו כמויות גדולות מספיק של לורנציום, הוא יהווה סכנה עקב קרינה רדיואקטיבית. מעט מאוד ידוע על תכונותיו הכימיות, אולם מעבודה ראשונית על מספר אטומים נראה שהוא מגיב בדומה לאקטינידים אחרים. לפי האופי המחזורי של התכונות בטבלה המחזורית, לורנציום יתואר כמתכת מעבר, עקב מיקומו בבלוק-d, אך לפי IUPAC הוא אקטיניד.
היסטוריה

הלורנציום זוהה ב-14 בפברואר 1961 במעבדה הלאומית לורנס ברקלי, חלק מאוניברסיטת קליפורניה בברקלי, ארצות הברית. החומר נוצר על ידי צוות המדענים שכלל את אלברט גיורסו, טורביורן סיקלנד, אלמון לארש ורוברט ל. לאטימר. הוא נקרא על שם המדען האמריקאי ארנסט לורנס, ממציא הציקלוטרון.
היסוד נוצר כאשר ארבעת המדענים הניחו 3 מיקרוגרם (0.000003 גרם) קליפורניום במאיץ יונים כבדים קווי (Heavy Ion Linear Accelerator) והפציצו אותו ביוני בורון 10B ו-11B.
הגרעינים החדשים הפכו לטעונים חשמלית, ונאספו על סרט דק מנחושת. אז הונע הסרט כדי להציב את האטומים שנאספו בפני סדרה של גלאי מצב מוצק. הצוות דיווח כי האיזוטופ 257103 התגלה בדרך זו, ודעך על ידי פליטת חלקיק אלפא בעל אנרגיה 8.6MeV, בזמן מחצית חיים של 4.2 שניות.
ב-1967, צוות חוקרים בדובנה, רוסיה, דיווחו כי לא הצליחו לזהות איזוטופ הדועך בפליטת חלקיק אלפא בזמן כ-4.2 שניות כאיזוטופ 257103. מאז שיוך זה שונה ל-258Lr או 259Lr. עד כה יוצרו 11 איזוטופי לורנציום, כאשר האיזוטופ היציב ביותר הוא 262Lr, שזמן מחצית חייו הוא 216 דקות, ל-256No. האיזוטופים של לורנציום דועכים על ידי פליטת חלקיק אלפא, ביקוע ספונטני ולכידת אלקטרון (סדר מהנפוץ לנדיר ביותר).
לה קוק ספורטיף

| --- | --- |


 נתונים כלליים
 סוג:  חברה ציבורית
 מייסדים:  אמיל קמוסט 
 תקופת הפעילות:  1882–הווה (כ־142 שנים) 
 מיקום המטה:  Romilly-sur-Seine 
 קואורדינטות:  48°30′51″N 3°43′19″E﻿ / ﻿48.514202222222°N 3.7220677777778°E﻿ / 48.514202222222; 3.7220677777778 
 ענפי תעשייה:  activités des sociétés holding 
 מוצרים עיקריים:  בגדי ספורט, אביזר אופנה, הנעלה 
 רווח:  132.2 מיליון יורו (נכון ל-2019)
  
 https://www.lecoqsportif.com/fr_FR
 he
 
לה קוק ספורטיף (בצרפתית: Le Coq Sportif; "התרנגול האתלטי") היא חברה צרפתית לייצור ציוד ספורט. החברה נוסדה ב־1882 על ידי אמיל קמוסט וממוקמת באנצהיים. החברה הנפיקה לראשונה פריטים שמותגו בסימן התרנגול המפורסם כעת בשנת 1948. שמה והסימן המסחרי של החברה נגזרים מהתרנגול הגאלי, שנחשב כסמל לאומי של צרפת. כיום, Le Coq Sportif היא חברה בת של Airesis S.A., חברת השקעות שבסיסה בשווייץ המחזיקה ב־69% ממניות החברה. מגוון המוצרים הנוכחי של Le Coq Sportif כולל בגדי ספורט, ביגוד קז'ואל והנעלה.
חסויות

היסטוריה
החברה נותנת חסות לקבוצות האופניים קוויק-סטפ אלפא וייניל וTeam Milram. לה קוק ספורטיף הייתה המלבישה של טוטנהאם הוטספר בעת זכייתם בגביע ה-FA ב-1981 ו-1982, אסטון וילה כשזכתה בליגת האלופות ב-1982 (אז הגביע האירופאי), צ'לסי (כדורגל) (בין השנים 1981-1986), סנדרלנד (כדורגל) (בין השנים 1981-1983), שפילד יונייטד (בין השנים 1997–2000 ו-2002-2009), אברטון (בין השנים 1983–1986 ו-2009-2012), ואייאקס. (1/1973-6/1977 ו-7/1980-12/1984) היא הייתה המלבישה של הנבחרות זוכות גביע העולם בכדורגל נבחרת איטליה בכדורגל ב-1982, ונבחרת ארגנטינה בכדורגל ב-1986. החברה גם נתנה חסות לקבוצה הברזילאית מועדון ספורט אינטרנסיונל ב-1982. הקבוצה זכתה בגביע ז'ואן גאמפר באצטדיון הקאמפ נואו בברצלונה כשהשתמשו במדים מתוצרת לה קוק ספורטיף. אינטרנסיונל גם זכו בCampeonato Gaúcho ב-1982 כשלבשו את המדים מתוצרת לה קוק ספורטיף. פלומיננסה היא קבוצת כדורגל ברזילאית אחרת שלה קוק ספורטיף הייתה המלבישה שלה בשנות ה-80 וזכתה באליפות המקומית ב-1984 כמו גם באליפות ריו דה ז'ניירו בכדורגל בין 1983–1985. בענפי ספורט אחרים, הטניסאי ארתור אש היה לבוש בבגדים של לה קוק ספורטיף, בעת שזכה באליפות וימבלדון בשנת 1975. החברה השיקה ליין של סניקרס (נעליים) בשם "נעליי ארתור אש" ("the Arthur Ashe shoe"). הטניסאית ז'וסטין הנין לבשה אף היא בגדים של לה קוק ספורטיף בעת זכייתה באליפות וימבלדון בשנת 2001. שחקן הגולף הדרום קוריאני יאנג יונג יון לבש חולצה של לה קוק ספורטיף ביומה האחרון של אליפות ה-PGA ב-2009 שבה זכה. לה קוק ספורטיף שכרה מעצבים מקומיים ביפן ובקוריאה כדי להשלים ולהתאים את הקולקציה העולמית לשוק המקומי. הם גם חתמו על כמה שותפויות לשחרור דגמים מיוחדים. Le Coq Sportif ביפן מזוהה עם Sou כדי ליצור נעליים בעבודת יד וטאבי. הם גם הוציאו ליין נעליים עם המעצבת קאמישימה צ'ינאמי (Kamishima Chinami). עבור לה קוק ספורטיף קוריאה, נוצרה שותפות עם יצרנית הרכב פיג'ו על מנת ליצור נעל בשם "פיג'ו 207cc". הנעליים הושבו (קיבלו ריקול) בשנת 2009 בשל תקלה במוצר, כאשר בעת שהבד נחשף למים, התפירה של הנעל הייתה מתפרקת. זה גרם להם להפסד של מיליונים בהכנסות. בשנת 2012, לה קוק ספורטיף חזרו לרכיבה מקצועית, ויצרו את הגופיות לטור דה פראנס במסגרת חוזה חדש לחמש שנים עם Amaury Sport Organisation.
הערות שוליים

↑  https://web.archive.org/web/20110724085829/http://www.superfiction.net/blog/index.php?2008%2F04%2F07%2F232-le-revival-du-coq-sportif
↑  Le Coq Sportif / Fashion / Companies / Fashion Central / Vogue Australia, web.archive.org, ‏2007-09-04
↑  Airesis SA : Shareholders Board Members Managers and Company Profile | CH0010947627 | MarketScreener, www.marketscreener.com (באנגלית)
1 2 3  https://web.archive.org/web/20190415040048/http://lajugadavintage.blogspot.com/2016/01/le-coq-sportif-la-historia-del-gallo.html
1 2  https://bikevibe.no/stories/le-coq-sportif
↑  Tottenham Hotspur - Historical Football Kits, historicalkits.co.uk
↑  Aston Villa - Historical Football Kits, historicalkits.co.uk
↑  Chelsea - Historical Football Kits, historicalkits.co.uk
↑  Sunderland - Historical Football Kits, historicalkits.co.uk
↑  Sheffield United - Historical Football Kits, historicalkits.co.uk
↑  Everton - Historical Football Kits, historicalkits.co.uk
↑  AFC Ajax en alles eromheen - AjaxCafe, web.archive.org, ‏2015-01-27
↑  Le Coq Sportif. A sponsorear se ha dicho., #TengoUnaIdea, ‏2016-06-15 (ב־European Spanish)
| --- | --- |
בקרת זהויות :  LCCN: n92049474  NGV: 7858  SUDOC: 029941334  VIAF: 313533214   WorldCat (עם VIAF): 313533214
לורן שמידט היסריך

| --- | --- |

 לידה:  1 ביולי 1978 (בת 46) וסטרוויל, ארצות הברית 
 מדינה:  ארצות הברית ארצות הברית
 מקום לימודים:  אוניברסיטת ויטנברג 
 פרופיל ב-IMDb
 
לורן שמידט היסריך (באנגלית: Lauren Schmidt Hissrich; נולדה בשנת 1971) היא מפיקה ותסריטאית אמריקאית, המוכרת בעיקר עקב יצירת והפקת סדרת הטלוויזיה של נטפליקס: "המכשף".
ביוגרפיה

היא נולדה בשנת 1971 בשם לורן שמידט בעיירה ווסטרוויל שבאוהיו. היא למדה לתואר ראשון בספרות אנגלית ובכתיבה יוצרת במכללת ויטנברג שבספרינגפילד.
קריירה

שמידט היסריך השתתפה בכתיבת תסריטים לסדרות רבות מסוגות שונות, ביניהן: הבית הלבן", "המגנים", "צדק", ""הורות", "אל תזיק", "מרפאה פרטית", "דרדוויל" ו"אקדמיית המטרייה".
בדצמבר 2017 הכריזה נטפליקס כי שמידט היסריך תהיה המפיקה והתסריטאית של סדרת טלוויזיה חדשה בשם "המכשף", שתהיה מבוססת על סדרת הספרים בעלת אותו השם מאת אנדז'יי ספקובסקי.
לשנת 2024 מתוכננת הקרנה של סרט "המכשף: הסירנות מהמעמקים".
חיים אישיים

שמידט היסריך גרה בלוס אנג'לס. בעלה, מייקל היסריך, גם הוא מפיק טלוויזיה. לזוג שני בנים.
הערות שוליים

↑  "Schmidt Wins Recognition as Outstanding Young Alumna" (PDF). Footnotes: English Department News and Notes. Wittenberg University Department of English. 2 (2): 3. Fall 2009.
↑  Hanna, Lauren Hissrich, Of Writers and Women (באנגלית)
↑  Staff Writer Andrew McGinn, You, too, can find success in Hollywood with just a Wittenberg education, springfieldnewssun (באנגלית)
↑  Daniel Holloway, Daniel Holloway, Lauren Schmidt Hissrich to Adapt ‘The Witcher’ for Netflix (EXCLUSIVE), Variety, ‏2017-12-08 (באנגלית)
↑  Nerdlocker Artist Interview: Lauren Schmidt Hissrich - Nerdlocker.com (באנגלית)
| --- | --- |
בקרת זהויות :  LCCN: no2012042617  VIAF: 232804660   WorldCat (עם VIAF): 232804660
לואיס נגד האריס

| --- | --- |

 מידע החלטה
 ערכאה:  בית המשפט העליון של ניו ג'רזי (אנ')
 תאריך החלטה:  25 באוקטובר 2006
 חברי המותב
 נשיא בית המשפט:  דברה ט. פוריץ
 חברי המותב:  וירג'יניה לונג, ג'ייני ולצ'יה, ג'יימס ר. זזאלי, בארי ט. אלבין, ג'ון אי. וואלאס ג'וניור, רוברטו א. ריברה-סוטו
 דעות בפסק הדין
 דעת רוב:  אלבין, ריברה-סוטו, ולצ'יה, וואלאס
 דעות נוספות:  פוריץ, לונג, זזאלי
 
פסק דין לואיס נגד האריס (באנגלית: Lewis v. Harris; מראה מקום: 188 N.J. 415; 908 A.2d 196 (N.J. 2006)) הוא פסק דין של בית המשפט העליון של ניו ג'רזי (אנ') שקבע כי חוקי הנישואין של המדינה פוגעים בזכויותיהם של זוגות מאותו המין להגנה שווה על ידי החוק מכוח חוקת המדינה.
ארבעה משבעת השופטים קבעו כי על בית המחוקקים של מדינת ניו ג'רזי לתקן בתוך חצי שנה את חוקי הנישואין או לאפשר איחודים אזרחיים. בתגובה, בית המחוקקים יצר את מעמד האיחודים האזרחיים לזוגות מאותו המין.
התביעה

שבעה זוגות מאותו המין (עשר נשים לסביות וארבעה גברים הומואים) הגישו תביעה לבית המשפט העליון של מדינת ניו ג'רזי ביוני 2002 וטענו כי שלילת האפשרות שלהם להינשא מהווה הפרה של זכויותיהם לחירות ולשוויון המעוגנות בחוקה של מדינת ניו ג'רזי. כל אחד מהזוגות ביקש להוציא רישיון נישואין, אך נדחה. הזוגות יוצגו על ידי Lambda Legal, ארגון אמריקאי הפועל למען זכויות אזרח של הקהילה הגאה. הנתבעים היו גוונדולין ל' האריס, ראשת המחלקה לשירותים חברתיים במדינת ניו ג'רזי, ובעלי תפקידים בכירים נוספים בממשל. התובעים הפסידו בבית המשפט העליון, ולאחר מכן הפסידו שוב גם בהליך הערעור.
בית המשפט העליון של מדינת ניו ג'רזי שמע את טיעוני הצדדים ב-15 בפברואר 2006.
ההחלטה

הרכב של שבעה שופטי בית המשפט קבע ב-25 באוקטובר 2006 כי זוגות מאותו המין זכאים לאותה ההגנה של חוקת מדינת ניו ג'רזי כמו זוגות הטרוסקסואליים. בית המשפט קבע פה אחד כי החוק הנוכחי הקיים במדינה אינו חוקתי ביחס להגנה שווה של זוגות מאותו מין, אך היה חלוק ביחס לסעד המתאים. ארבעה שופטים קבעו כי על המחוקק לתקן את חוקי הנישואין או לאפשר בחקיקה איחודים אזרחיים בתוך שישה חודשים. שלושת השופטים, בדעת מיעוט, טענו כי יש לחייב את המחוקק לתקן את חוק הנישואין של המדינה כך שיכלול גם זוגות מאותו המין.
השופט בארי ט. אלבין כתב את דעת הרוב. נשיאת בית המשפט דברה פוריץ כתבה את דעת המיעוט, ופרסמה אותה ביומה האחרון כחברת בית המשפט. השופט ג'יימס ר. זזאלי, אשר הושבע למחרת כנשיא בית המשפט, הצטרף להתנגדותה. הן בדעת הרוב והן בדעת המיעוט היו גם דמוקרטים וגם רפובליקנים. ארבעת השופטים שהחזיקו בדעת הרוב מונו על ידי מושלים דמוקרטיים, לעומת כל השופטים שהחזיקו בדעת המיעוט אשר מונו על ידי מושלים רפובליקנים.
ההחלטה > דעת הרוב

השופט אלבין שאל "What's in a name?" (בתרגום לעברית: "מה יש בְּשם?"; ציטוט מתוך "רומיאו ויוליה") כשהוא מתבלט איזה סעד להעניק. הוא החליט לבסוף לאפשר למחוקק לקבוע איזה שם יש לתת ליחסים חוקיים של בני זוג מאותו המין, וכתב: "אם יש למחוק את ההגדרה המיושנת לנישואין, שינוי כזה צריך לבוא מכור היתוך של ההליך הדמוקרטי". הוא ציין כי "זוגות מאותו המין יהיו חופשיים לקרוא למערכת היחסים ביניהם באיזה שם שהם בוחרים".
ההחלטה > דעת המיעוט

נשיאת בית המשפט דברה פוריץ כתבה חוות דעת שאליה הצטרפו השופטים וירג'יניה לונג וג'יימס ר. זזאלי. היא הסכימה עם דעת הרוב כי הזכות להליך הוגן המעוגן בחוקת המדינה מחייב לאפשר לזוגות מאותו מהמין ליהנות מאותן ההטבות להם זכאים זוגות הטרוסקסואליים. אך בניגוד לדעת הרוב, היא התנגדה לאפשרות כי המדינה תתיר על פי חוק איחודים אזרחיים, במקום נישואים. פוריץ כתבה: "אסור לנו לזלזל בכוחה של השפה".
תוך התייחסות למחלוקת שהתעוררה בין השופטים בנוגע לשם שניתן ליחסים חד-מיניים, טען אנדרו קופלמן, פרופסור למשפטים באוניברסיטת נורת'ווסטרן ומחבר הספר "Same Sex, Different States", כי בית המשפט מצא פשרה מקובלת מבחינה פוליטית: "כמדיניות, זה הגיוני. נראה כאילו המילה 'נישואין' מעוררת אנטגוניזם בקרב אנשים רבים".
הליכי חקיקה בעקבות הפסיקה

המחוקק במדינת ניו ג'רזי בחר שלא לחוקק חוק המתיר נישואים חד-מיניים, אלא במקום זאת העביר הצעת חוק המאפשרת איחוד אזרחי לזוגות מאותו המין. המושל ג'ון קורזין חתם על חוק זה ב-21 בדצמבר 2006 והוא נכנס לתוקף ב-19 בפברואר 2007. שנה לאחר מכן, כנדרש בחוק זה, הקים המחוקק ועדה לבחינת אופן יישומו של החוק ולשקילת חלופות. הוועדה המליצה פה-אחד למחוקק להכשיר את הנישואין לזוגות מאותו המין. מושל ניו ג'רזי, ג'ון קורזין, אמר כי יחתום על חקיקה כזו, אך רצה לחכות עד לאחר הבחירות לנשיאות 2008. ועדת משנה של הסנאט בניו ג'רזי אישרה את תיקון חופש הדת והשוויון בחוק לנישואין אזרחיים ברוב של 6–7. בהצבעה במליאת הסנאט, שהתקיימה ב-7 בינואר 2000, הצעת החוק נפלה, ברוב של 20-14.‏ המושל הרפובליקני הנבחר, כריס כריסטי, הודיע כי לא יחתום על הצעת חוק זו.
הליכים משפטיים מאוחרים יותר

לאחר ההצבעה בסנאט נגד נישואים חד מיניים, הארגונים Garden State Equality ו-Lambda Legal הודיעו כי יבקשו מבית המשפט העליון של מדינת ניו ג'רזי להכיר בכישלונו של המחוקק לקיים את שהוטל עליו בפסק דין לואיס נ' האריס. בית המשפט דחה את בקשתם.
לאחר פסיקת בית המשפט העליון של ארצות הברית במקרה של ארצות הברית נ' ווינדזור ביוני 2013, התובעים במקרה של לואיס נ' האריס הצטרפו לתביעה חדשה, גרדן סטייט איקוואליטי נ' דאו, בבקשה לפסק דין שיקבע כי איחודים אזרחיים אינם מספקים שוויון זכויות מלא לזוגות מאותו המין. התביעה התקבלה. בית המשפט פסק כי העובדה שהממשלה הפדרלית של ארצות הברית איננה מכירה באיחודים אזרחיים שנערכים במדינת ניו ג'רזי כשווי מעמד לנישואים מעידה על כך שזוגות מאותו המין הנמצאים במסגרת של איחודים אזרחיים עדיין לא נהנים משוויון זכויות.
ראו גם

נישואים חד-מיניים בארצות הברית